Editoryal 


Pahayagan ng Partido Komunista ng Pilipinas 
Pinapatnubayan ng Marxismo-Leninismo-Maoismo 


AYAN 


Taon XXXVI Blg. 13 
Hulyo 7, 2005 
www. philippinerevolution.org 


Gamitin ang kapangyarihang bayan 
para patalsikin ang rehimeng Arroyo 


inihingi ng kasalukuyang sitwasyon ang iba- 
H yong sigasig sa pagtitipon ng nagkakaisang la- 

kas ng mamamayan para hambalusin at tapu- 
sin na ang bulok at kinapopootang paghaharing Arro- 
yo. Sa harap ng patuloy pa ring pangungunyapit ni 
Gloria Arroyo sa trono, umaalingawngaw ang sigaw ng 
bayan at inilulunsad ang mga malawakan at malaki- 
hang pagkilos para kagyat na wakasan na ang kasalu- 
kuyang naghaharing pangkatin. 

Tumutungo ang sitwasyon sa pagsiklab ng paniba- 
gong malawakang pag-aalsang bayan para kamtin ang 
iginigiit ng mamamayan na kagyat na pagbabago. 
Nagsisilbing napakainam na kalagayan din ito 
para sa pagpapabilis ng pagsusulong ng de- 
mokratikong rebolusyong bayan at pag- 
tungtong nito sa mga susunod na ba- 
itang ng kasalukuyang yugto ng 
digmang bayan. 

Matinding ikinagagalit 
ng mamamayan ang ipokri- 
tang pag-amin ni Arroyo na 
kanya nga ang boses ng 
babaeng nasa mga teyp ng 
Gloriagate na kumausap sa 
isang upisyal ng COME- 
LEC gayundin ang 
pilipit niyang pag- 
tangging dinaya 
nila ang resulta 
ng nakara- 
ang halalan. 
Bago pa ito, 


Bilang na ang araw ni 
Arroyo sa Palasyo 


Mga tampok sa 

70 armas nasamsam 
ng BHB noong Hunyo 


malaon na ring kinasusuklaman ng mamamayan ang 
mga pabigat na patakaran sa ekonomya ng rehimeng 
Arroyo na nagbubunsod ng labis na paghihikahos at 
ang papatinding panunupil sa mga pwersang tumutu- 
tol dito. 

Sa harap ng mga ito, kabi-kabila ang mga manio- 
brang ligal at pulitikal ng rehimeng Arroyo para gulu- 
hin at pahupain ang isyu, maglubid ng higit pang mga 
kasinungalinan, lituhin at linlangin ang mamamayan, 
ikutan ang mga batas at proseso ng hustisya at sa ka- 
launa'y mapawalang-sala si Arroyo. Habang ipinupur- 
sige ng mga pwersang anti-Arroyo ang mga prosesong 

parlamentaryo kabilang ang pagsasagawa ng 
mga pampublikong imbestigasyon, tusong 
pinagsisikapang barahin o maniobrahin 
ang mga ito ng mga alipures ni Arroyo 
sa kongreso at iba 
pang instru- 

mento ng re- 
aksyunar- 
yong gub- 
yerno. 

Sa harap 
ng mga panlilin- 
lang, pagmamanio- 
bra at pagmamatigas ni 
Arroyo, nasasapul ng mamama- 
yang Pilipino ang pangangailangan para sa 
kanilang tuwirang pagkilos at paggamit sa 
kapangyarihan ng bayan upang patalsi- 
kin siya sa poder. Isinusulong ngayon 
ng iba't ibang pwersa ang lahat ng po- 


Duguan ang kamay ni 
Palparan sa Eastern 

sibleng paraan upang isiwalat ang 
katotohanan hinggil sa mga krimen 
ni Arroyo. Palawak nang palawak 
ang mga pagkilos sa buong bansa. 
Mabilis na natitipon ang iba't 
ibang mga salik upang muling su- 
miklab ang panibagong gahigan- 
teng pag-aalsa ng mamamayan. 

Sa takot na muling sumiklab 
ang mga malawakang pag-aalsang 
bayan noong 1986 at 2001, nagku- 
kumahog ngayon ang Malakanyang 
at ang iba't ibang mga reaksyunar- 
yo upang mapahupa ang init at 
makagawa ng mga paraan para ma- 
resolba ang kasalukuyang pampuli- 
tikang krisis ng naghaharing siste- 
ma sa paraang masasalba pa si Ar- 
royo at hindi mayayanig ang mga 
nakatayong reaksyunaryong insti- 
tusyon. 

Pinakahuli sa mga pampuliti- 
kang maniobrang ito ang pag-aalok 
na baguhin ang reaksyunaryong 
konstitusyon sa katwirang "nabu- 
lok" na ang sistemang pampulitika. 
Kasabay nito, sa halip na magbitiw, 
ang mga upisyal ng gabinete niya 
na humihingi na ng kanyang pagbi- 
bitiw ang kanya ngayong pinagbi- 
bitiw. Sa gayong mga hakbangin, 
muling iniilagan ni Arroyo ang res- 
ponsibilidad niya sa mga gawaing 

Ang Ang Bayan ay inilalabas sa 
wikang Pilipino, Bisaya, Iloko, Hili- 


bulok, tiwali at kriminal. 

Bago ito, hinahamon ng Mala- 
kanyang ang mga pwersang anti- 
Arroyo na magsampa ng kasong im- 
peachment na tiyak itong mabibigo 
dahil sa hawak nitong mayorya sa 
kongreso. Kapansin-pansin na wa- 
lang ibang kumagat dito maliban 
sa mga alyado at kapartido rin ni 
Arroyo. 

Itinutulak naman ng ibang mga 
reaksyunaryo ang opsyon ng pag- 
halili ni Noli de Castro kay Arroyo 
bilang “halal” na bise presidente. 
Kahit naging bahagi rin siya sa 
pandaraya sa nakaraang eleksyon, 
nagkukumahog ang mga nagpapa- 
nukala sa paghalili ni de Castro na 
palabasing malinis siya at may ka- 
kayahang mamuno, taliwas sa pa- 
niniwala ng nakararami. 

Hangarin ng mga maniobrang 
ito na pigilan ang namumuong pa- 
nibagong daluyong at pagsiklab ng 
panibagong malawakan at malaki- 
hang pag-aalsang bayan. Pinanga- 
ngambahan din nila ang posibili- 
dad na kung maganap ito, maaa- 
ring hindi na lamang ito malilimita 
sa simpleng pagpapalit ng presi- 
dente. Labis-labis silang nanga- 
ngamba sa pagkakaroon ng tuwi- 
rang papel ng mamamayang Pilipi- 


Nilalaman 


Editoryal 


Gamitin ang kapangyarihang bayan 
para patalsikin ang rehimeng Arroyo 


no sa pagbabago sa pampulitikang 
paghahari ng mga reaksyunaryo. 
Pinalalabas nilang isang nakatata- 
kot na bagay ang lumalakas at lu- 
malawak na kahilingan para kagyat 
na ipalit sa bulok, makitid at elitis- 
tang paghahari ang bagong anyo 
ng pampulitikang pamumuno na 
may malawak na direktang partisi- 
pasyon ng iba't ibang demokrati- 
kong pwersa at sektor sa lipunan, 
magpapatupad ng mahahalagang 
kagyat na reporma at makapagbibi- 
gay-daan sa pagsusulong ng paki- 
kibaka para sa higit pang saligang 
mga reporma. 

Nagkokoro ngayon ang Mala- 
kanyang, ang pamumuan ng AFP at 
PNP at mga kakampi nilang sara- 
dong reaksyunaryo para magbabala 
na ang pwersahang pagpapatalsik 
sa rehimen ay “labag sa konsti- 
tusyon,” ilimita sa mga inutil at 
kontrolado nilang proseso ang pag- 
lutas sa krisis, sabihing “pagod na” 
ang mamamayan sa “people power” 
at maghasik ng mga anti-komunis- 
tang pananakot sa mamamayan. 

Pilit na pinagtatakpan ng lin- 
yang ito ang katotohanan na higit 
na mahalaga at makapangyarihan 
ang interes, karapatan, kalayaan at 
ang nagkakaisang pagkilos ng ma- 
mamayan kaysa sa mga limitadong 
umiiral na pampulitikang institu- 
syon at proseso. Kung nagkasya 
ang mamamayan sa mga prosesong 
“itinatakda ng konstitusyon,” hindi 
sana magaganap ang mga pag- 
aalasang bayan noong 1986 at 

gaynon, Waray at Ingles. 

Maaari itong i-download mula sa 
Philippine Revolution Web Central na 
matatagpuan sa: 

www.philippinerevolution.org 

Tumatanggap ang Ang Bayan ng 
mga kontribusyon sa anyo ng mga 
artikulo at balita. Hinihikayat din ang 
mga mambabasa na magpaabot ng 
mga puna at rekomendasyon sa ikau- 
unlad ng ating pahayagan. Maaabot 
kami sa pamamagitan ng email sa: 

angbayan@yahoo.com 


Ang Ang Bayan ay inilalathala dalawang beses bawat buwan 
ng Komite Sentral ng Partido Komunista ng Pilipinas 

2001. Nagdodoble-kara ang mga 
reaksyunaryong pulitiko sa gani- 
tong mga usapin: isinasangkalan 
nila ang “pagkasagrado” ng kani- 
lang konstitusyon kapag kapaki- 
pakinabang sa kanila ito pero isi- 
nasaisantabi nila ito kapag nakasa- 
sagka ito sa kanilang interes o pag- 
hahangad ng kapangyarihan. Pi- 
nagtatakpan din ng ganitong linya 
ng mga reaksyunaryo na ang mga 
nakikinabang sa kasalukuyang ka- 
ayusan ang siyang “pagod na” sa 

pagkilos ng mamamayan para sa pagbabago. Hangga't 
hindi mapagpasyang napapawi ang mabibigat at sali- 
gang problemang pinapasan ng bayan, walang-kapa- 
gurang makikibaka at mag-aalsa ang masa ng mama- 
mayan. 

Ang mga malakihang direktang pagkilos ng mama- 
mayan para iguhit ang sarili nilang landas at kamtin 
ang mga pagbabago ay paulit-ulit na mangyayari ka- 
sabay ng pagsulong din ng armadong pakikibaka. Sa 
bawat pagkakataon, papayaman ang rebolusyonar- 
yong nilalaman at porma ng gayong mga pagkilos 
hanggang sa lubos nang makamit ang mga kinakaila- 
ngang saligang istorikal at panlipunang pagbabago. 

Ang kasalukuyang pampulitikang krisis ay palatan- 
daan lamang ng ibayong pagtindi ng krisis ng buong 
naghaharing sistema. Napakabigat nang pasanin ng 
bayan ang kasalukuyang rehimen at kailangan nang 
kagyat na maibagsak ito. Napakahalagang makatulong 
ang Partido at rebolusyonaryong kilusan sa paghimok 
sa malawak na masa ng sambayanan na muling ipunin 
ang kanilang makapangyarihang lakas at gamitin ito 
para patalsikin ang kasalukuyang rehimen at itayo ang 
isang bagong gubyernong magpapatupad ng kagyat 
na kinakailangang mga pagbabago. 


Bahagi lamang ito ng tuluy-tuloy na pagsusulong 
ng bagong demokratikong rebolusyon para wakasan 
ang bulok na malakolonyal at malapyudal na naghaha- 
ring sistema at itayo ang sistemang tunay na malaya, 
demokratiko at makatarungan. 

Hanggat hindi mapagpasyang naiwawaksi ang ka- 
salukuyang bulok na reaksyunaryong sistema, tuluy- 
tuloy lamang na lalala ang krisis ng lipunan at sisik- 
lab at sisiklab ang ganitong mga pangyayari. 

Sa bawa't pagkakataon na mahusay na naitatagu- 
yod ng Partido at ng rebolusyonaryong kilusan ang 
pagkakamit ng mamamayan ng mga kapakinabangan 
sa pamamagitan ng sarili nilang pagkilos, napagtatan- 
to ng mamamayan mismo sa pamamagitan ng kanilang 
karanasan kung ano ang wastong daan tungo sa pan- 
lipunang pagbabago. Nailalapit ang mamamayan sa 
rebolusyonaryong landas. Napalalakas kapwa ang ar- 
madong rebolusyon at ang demokratikong kilusan ng 
mamamayan at ang kakayahan ng mga ito na hamunin 
ang reaksyunaryong kapangyarihan at igiit ang interes 
ng bayan. Nakapag-iiipon din ang rebolusyonaryong 
kilusan at ang mamamayan ng mahahalagang kong- 
kretong tagumpay na nagsisilbing tuntungan para sa 
pagkakamit ng ganap na tagumpay. ABI 


Bilang na ang araw ni Arroyo sa Palasyo 


bibitiw ni Pres. Gloria Arroyo. Di iilang grupong noong una'y nag- 
dalawang-isip na magpahayag ng malinaw na tindig kaugnay ng 
mga iskandalong “Gloriagate” ang hayagan na ngayong nakikiisa sa pa- 


P alawak nang palawak ang hanay ng mamamayang naggigiit ng pag- 


nawagang bumaba na ang presidente. 


Churches in the Philippines, mga 
guro ng UP College of Law, mga gu- 
ro at estudyante ng De La Salle 
University at mga mag-aaral ng 
Ateneo de Manila University. 


Ang tila apoy na pagkalat ng 
panawagan ay ibinunsod ng pag- 
amin ni Arroyo noong Hunyo 27 na 
kinausap nga niya ang isang upi- 
syal ng COMELEC noong panahon 
ng eleksyong 2004. Gumatong la- 
mang ito sa malaon nang pagpupu- 
yos ng mamamayan. 

Ang poot ng mamamayan ay si- 
nalamin at pinatampok ng talum- 
pati noong Hunyo 29 ni Susan Ro- 
ces, balo ni Fernando Poe Jr., para 
kundenahin ang kawalanghiyaan 
ng pangulo. 

Bagamat itinatanggi ni Arroyo 
na pandaraya ang layunin ng ina- 
ming pakikipag-usap sa COMELEC, 
hindi nagtanga-tangahan ang ba- 
yan. Kinukumpirma ito maging ng 
pinakahuling sarbey ng Social 

Weather Stations, kung saan luma- 
labas na anim sa bawat sampung 
mamamayan sa Kamayni- 
laan ang naniniwalang 
pandaraya ang nasa likod 
ng nabunyag na pag-uu- 
sap. Ayon naman sa sar- 
bey ng Pulse Asia, 61% 
ng mga Pilipino ay nag- 
nanais nang tanggalin si 
Arroyo sa pwesto. 

Libu-libo ang lumala- 
hok sa mga kilos protestang inilu- 
lunsad ng iba't ibang grupo at sek- 
tor ng lipunan. 

Pinakahuling dagdag sa lumala- 
wak na anti-Arroyong hanay ang 
Manila Public School Teachers' As- 
sociation, Alliance of Concerned 
Teachers, National Council of 


Nauna rito'y naglabas na rin ng 
gayong pahayag ang Committee for 

: the Defense of Lawyers 
(CODAL) at Free Legal As- 
sistance Group (FLAG), 
malalaking organisasyon 
ng mga abugado. Tinang- 
gihan naman ng Cebu 
chapter ng Integrated 
Bar of the Philippines 
ang paghingi ni Arroyo 
ng kanilang suporta at sa 
halip ay nakiisa na rin ang sama- 
han sa panawagang magbitiw siya 
sa pwesto. 

Apat na arsobispo ng simba- 
hang Katoliko ang nauna nang na- 
nawagan na magbitiw na si Arroyo 
at bigyang daan ang pagtatayo ng 
transisyunal na gubyerno. Ayon ki- 

na Arsobispo Julio Xavier Labayen, 
Deogracias Iñiguez, Antonio Tobias 
at Oscar Cruz, wala na sa moral na 
katayuan si Arroyo para pamunuan 
ang bansa. Si Arsobispo Gaudencio 
Rosales ng Maynila naman ay nag- 
pahayag na hindi sapat para kay 
Arroyo ang humingi ng tawad. Ma- 
tamang sinusubaybayan ng mama- 
mayan ang mga upisyal ng simba- 
hang Katoliko kung sasalaminin ni- 
la ang malawak na panawagan pa- 
ra sa pagpapatalsik kay Arroyo. 

Maging ang AFP ay niyayanig 
na rin ng krisis. Kumakalat ang 
mga balita na may mga grupo ng 
upisyal militar na naghahandang 
sumuporta sa pagpapatalsik kay Ar- 
royo. Nitong Hulyo 5, inihayag ni 
Sen. Rodolfo Biazon na isang grupo 
ng nakabababa at panggitnang 
mga upisyal ng AFP ang naghahan- 
dang magbitiw nang sabay-sabay 
upang ipakita ang kanilang tindig 
sa isyu. 

Araw-araw ay lalong nahihiwa- 
lay sa mamamayan ang mga pwer- 
sang pilit na nagtatanggol kay Ar- 
royo. 

Umani ng batikos ang panawa- 
gan ni Corazon Aquino noong Hun- 
yo 29 na iwasan ang mga paraang 
ekstra-konstitusyunal at sa halip ay 
idaan sa dasal ang kasalukuyang 
krisis. Sa isang pahayag, binatikos 
ni Jose Ma. Sison, punong konsul- 
tant sa pulitika ng NDFP ang imo- 
ral na pagtatanggol ni Aquino sa 
bulok na rehimeng Arroyo. Ayon 
kay Ka Joma, si Aquino mismo ay 
nakinabang noon sa pagsasaisanta- 
bi sa pasistang konstitusyon at ma- 
lawakang pag-aalsa ng mamama- 
yan para ibagsak ang diktadurang 
Marcos. 

Ikinagagalit din ng marami ang 
walang kahihiyang pagmamaniobra 
ng mga alipures ni Arroyo sa kon- 
greso para harangin ang paglabas 
ng katotohanan kaugnay ng iskan- 
dalo. Katawa-tawa na ang pagbu- 
bulag-bulagan ng mga kongresista 
ng administrasyon sa katotoha- 

Hinggil sa huwad na paghingi 
ng tawad ni Arroyo 


Kie ng mamamayang Pilipino ang Partido Komunista ng Pilipi- 
nas (PKP) at buong rebolusyonaryong kilusan sa pagbabasura sa 
huwad na paghingi ng tawad ni Gloria Arroyo at mga pagtatangka 
niyang takasan ang kanyang ginawang pandaraya sa eleksyon. Mali 
ang akala niyang may maniniwala pa sa kanyang mga buladas at ka- 
bulastugan. Naniniwala ang PKP na ang sunud-sunod na mga mani- 
obra ng rehimeng Arroyo upang busalan ang katotohanan ay gaga- 
tong lamang sa galit ng mamamayan at magtutulak sa kanila upang 
tuluyan na siyang patalsikin sa poder. 

Sa nakaraang mga linggo, bigo ang mga tangka ng rehimen na 
buhusan ng malamig na tubig ang paglawak ng pagbatikos ng ma- 
mamayan sa pamamagitan ng samutsaring panlilinlang at maruru- 
ming maniobra. Kabilang na rito ang mga pagtatangkang ipagbawal 
ang pagpapatugtog ng mga teyp na naglalaman ng mga usapan sa 
pagitan ni Gloria Arroyo at Virgilio Garcillano at panggugulo sa la- 
yuning idiskaril ang pampublikong pagdinig nito sa kongreso. Wa- 
lang pakundangan nitong sinusupil sa mga aksyong masa at iba 
pang lehitimong porma ng protesta, tulad ng pagpapaskil ng mga 
poster at maging ang pagkakaroon ng sikat na sikat na “Hello Gar- 
ci” ringtone. Mabilis nitong itinago si Garcillano, binantaan ang la- 
hat ng mga nakatakdang tumestigo sa mga pagdinig at nagbuhos ng 
milyun-milyon upang suhulan ang kanyang mga alipures at bayaran 
ang pagsisikap ng isang abugado na maghapag ng huwad na kasong 
impeachment sa kongreso. 

Walang naabot ang mga mumurahing gimik ni Arroyo. Kinumpir- 
ma lamang nito at ng usapang Gloria-Garcillano ang malaon nang 
alam ng mamamayan na bulok sa kaibuturan ang buong reaksyunar- 
yong gubyerno, ang mga pangkatin at indibidwal na nagpapatakbo 
nito at ang kunwa'y mga demokratikong proseso gumagabay dito.[E 


nang matagal nang alam ng bayan. 
Hanggang Hunyo 29, lahat ay gina- 
wa nila upang antalain ang pagpa- 
patunog sa kongreso ng nakarekord 
na usapan nina Arroyo at Commis- 
sioner Garcillano ng COMELEC. Ngu- 
nit sa takot na humantong sa pag- 
aalsa ang lumalakas na kilusang 
anti-Arroyo, napilitan din silang 
pumayag na patunugin ang rekord. 

Bunsod rin ng lumalawak na ki- 
lusang anti-Arroyo, lumilitaw ang 
mga bitak sa hanay ng naghaha- 
ring pangkatin. Nitong Hulyo 7, 
nag-anunsyo si Arroyo na pagbibi- 
tiwin niya ang buo niyang gabine- 
te para unahan ang napakabigat na 
dagok na idudulot ng planong pag- 


bibitiw ng ilang myembro nito ki- 
nabukasan. 

Tanda na rin ng desperasyon ng 
rehimen, walang patid ang mga 
pagbabanta nitong maaaring hu- 
mantong sa karahasan ang mga 
protesta. Malaki ang posibilidad na 
maghasik ng karahasan ang gub- 
yerno at ibintang ito sa mga rebo- 
lusyonaryong pwersa upang takutin 
at paatrasin ang hanay ng mga 
pwersang tumututol sa pananatili 
ni Arroyo sa poder. 

Ngunit anumang hakbang ang 
gawin ng rehimen ay hindi na ma- 
kapipigil sa nalalapit nitong pag- 
bagsak. Bilang na ang araw ng re- 
himeng Arroyo. ABI 

Namumuong unos 


N3 Hulyo 7, libu-libo ang 
nagtipon sa Liwasang Boni- 
facio upang igiit ang pagpapatal- 
sik kay Gloria Arroyo. Pinakahuli 
lamang ito sa serye ng papalaki 
at papadalas na mga pagkilos ng 
mamamayan laban sa rehimeng 
Arroyo. 

Bago ito, 20,000 katao ang dumagsa sa Ma- 
kati City noong Hulyo 1 upang kalampagin ang 
matamlay na tugon ng mga negosyante sa pana- 
wagang pagbitiwin si Arroyo. Walong libong ka- 
sapi ng Bangon Pilipinas ang naglunsad ng pu- 
long upang ipahayag ang kanilang pusisyon nang 
araw ding iyon. 

Noong Hunyo 30, nagtipon sa Plaza Miranda 
ang 4,500 mga kasapi ng mga progresibong orga- 
nisasyon habang 1,500 manggagawa ang nag- 
martsa sa Makati. Mayroon ring nagdaos ng iba 
pang porma ng protesta tulad ng prayer rally no- 
ong araw na iyon. 

Naganap ang una sa malalaking rali noong 
Hunyo 24 kung saan 15,000 ang nagmartsa mula 
Sto. Domingo Church papunta sana sa Liwasang 
Bonifacio. Napilitan silang idaos ang kanilang 
programa sa Welcome Rotonda nang harangin si- 
la ng 1,000 pulis doon. 

Sa pagitan ng malalaking rali, naglulunsad 
ang mamamayan ng samutsaring mga protesta. 
Nitong Hulyo 5, sinimulan ng mga progresibong 
manunulat ang pagpapapirma sa internet para rin 
sa pagbibitiw ni Arroyo. Abala sa bawat araw ang 
mga demokratikong organisasyon sa pagpapali- 
wanag ng mga usapin, pag-iipon ng mga lagda at 
panghihikayat sa paparaming mamamayan na du- 
malo sa mga itinakdang pagkilos. Umiikot sila sa 
mga palengke, mga eskwelahan at iba pang sen- 
tro ng populasyon. 

Sa mga komunidad, hayagang pinatutugtog 
ng mga aktibista ang 31-minutong tape ng usa- 
pan sa pagitan ni Arroyo at Garcillano. Sa iba't 
ibang bahagi ng bansa, malakas na bumebenta 
ang naturang mga usapan na ipinagbibili ngayon 
nang P20 kada CD. 

Sa internet at mga text message, nagpapaha- 
yag ng protesta ang kabataan sa pamamagitan 
ng mga ringtone na dumarami araw-araw. Kalat 
na kalat na rin ang mga birong kumukutya kay 
Arroyo at kanyang mga kapamilya. ABI 

MATATAGUMPAY NA OPENSIBA NG BHB Ji 


Siyam na labanan sa loob ng 12 araw 
Di magagapi ang BHB 
sa Ilocos-Cordillera 


a loob ng 12 araw, matagumpay na binigo ng 
S magigiting na Pulang mandirigma ng Agustin 

Begnalen Command (ABC-BHB) ang matitinding 
sunud-sunod na pagsalakay ng AFP sa mga pwersa ng 
BHB sa hangganan ng Abra, Ilocos Sur at Mt. Pro- 
vince. 

Inilunsad ng AFP ang malakihang operasyon sa lu- 
gar matapos ang matagumpay na reyd ng mga Pulang 
mandirigma noong Hunyo 4 sa Barangay Tiempo, Tu- 
bo, Abra kung saan nakakuha ng 30 armas ang BHB. 

Kasunod ang payak na ulat ng ABC-BHB na lipos 
ng kapangahasan at kagitingan ng mga Pulang man- 
dirigma: 

Hunyo 9. Nagsimula ang malawak na operasyon sa 
pagpasok ng pinagsanib na mga pwersa ng 41st IB at 
50th IB sa hangganan ng Abra at Ilocos. Tinatayang 
500 tropa mula sa dalawang batalyon ang ipinakat sa 
operasyon. Isa pang kumpanya mula sa 54th IB ang 
ipinwesto sa Agawa, Besao, Mt. Province para magsil- 
bing blocking force (pwersang pangharang) sakaling 
umatras ang mga Pulang mandirig- 
ma roon. May mga reimpors- ENS 
ment din mula sa 21st IB #EA#VN 
na nakaistasyon sa Kali- $ 
nga. Ipinakat din sa erya L, 
ang 52nd at 53rd Recon bsp 
Coy ng PNP. 

Nasugagaan 
isang kumpanya ng 
kaaway ang isang 


(7 
kampo ng f S 
BHB. 74 mi 


lang ang 7 
mga kaaway # 
nang agad si- 

lang napansin ng mga ý 
pwersa ng BHB na na- 
kakampo roon. Pina- 
putukan ng isa sa ka- T 
nila ang tatlong 

pwersa ng kaaway na // 
una nilang nakita 

sa ilog sa gilid ng kampo. Habang 
nagkakalabanan, mabilis na nilisan 
ng mga pwersa ng BHB ang kampo. 
Natigilan ang mga kaaway papasok 
sa kampo at umatras din muna sa 
isang malapit na burol. Nang mala- 
man ito ng ibang pwersa ng BHB 
na nakapwesto sa kalapit ng kam- 
po, nagpadala ito ng isang lima ka- 
taong tim ng Pu- 
lang mandirigma 
para sumaklolo at 
bumira sa kaaway. 
Nakasagupa ng tim 
ang mga kaaway sa 
burol na inatrasan 
ng mga ito. 

Hunyo 10. Ang 
iba pang pwersa ng 
BHB na naroroon 
din sa erya ay nag- 
buo ng tatlong tim 
ng tiglimang is- 
nayper na ikinalat 
sa iba't ibang baha- 
gi ng bundok at gubat ng kampo 
upang abangan ang mga kaaway na 
balak bumalik sa kampo. Bandang 
alas-2 ng hapon ng Hulyo 10, na- 
pasok na ng mga kaaway ang kam- 
pong walang laman. Nakasagupa 
ng isang tim ng BHB ang isang 
grupo ng mga kaaway malapit sa 
kampo. 

Hunyo 11. Nagpakat uli ang 
mga pwersa ng BHB ng isang tim 
malapit sa kampo para mamonitor 
ang galaw ng mga kaaway doon, 
isa pang tim para mag-abang sa 
malamang na lalabasan ng mga ka- 
away na nasa erya o papasukan ng 
mga bagong reimporsment nila, at 
isa pa para magsilbing tagamasid 
sa iba pang mga posibleng daanan 
ng kaaway. Alas-7 ng umaga, may 
pumasok nang mga reimporsment 
ang kaaway sa pinakatan ng am- 
bus. Pero sa kapal ng pamumutok 
ng kaaway, umatras muna ang tim 
ng BHB habang namumutok pa ang 
mga kaaway. Pagkatapos ng isang 

Napakalaki ng 
kahihiyan ng AFP dahil 
noongaraw ding iyon, 

matagumpay na 
inambus ng mga Pulang 
mandirigma ng Alfredo 
Cesar Command ang 
50th IB sa Barangay 
Malaya, Cervantes, 
Ilocos Sur. 


oras, bumalik ang tim ng BHB para 
ipagpatuloy ang pagbira sa mga re- 
imporsment. 

Samantala, napalaban ang tim 
ng BHB na lumapit nang 10 metro 
sa kampo para dikitan ang mga ka- 
away na naroroon. 

Habang naglalabanan, bandang 
alas-11 ng umaga, dalawang heli- 
kopter ang duma- 
ting at nagtang- 
kang lumapag sa 
banda ng kampo. 
Nang mga limang 
metro na lamang 
ang layo ng mga 
ito sa mga Pulang 
mandirigma, pina- 
putukan nila ang 
mga ito. Agad tina- 
maan ang machine- 
gunner ng isang 
helikopter. Umatras 
ang mga helikopter 
at ang isa nito ay 
pagewang-gewang na. Napabali- 
tang bumagsak ito sa kalapit na Si- 
tyo Matibwey, kasama ang mga sa- 
kay nitong natamaang machinegun- 
ner, isang koronel at isang tinyen- 
te. 

Bandang alas-3 ng hapon, du- 
mating ang isang eroplanong OV- 
10 Bronco at sa loob ng isang oras 
ay nagpaputok at nambomba sa lu- 
gar. Walong bomba ang inihulog 
nito, pero lima lamang ang pumu- 
tok. 

Napakalaki ng kahihiyan ng AFP 
dahil noong araw ding iyon, mata- 
gumpay na inambus ng mga Pulang 
mandirigma ng Alfredo Cesar Com- 
mand ang 50th IB sa Barangay Ma- 
laya, Cervantes, Ilocos Sur. Siyam 
na sundalo ng AFP ang napatay at 
tatlo pa ang nasugatan, kabilang 
ang tinyenteng kumander nila. Pi- 
tong malalakas na armas ang na- 
samsam ng BHB. 

Hunyo 12. Naghulog ng anim 
pang malalaking bomba ang Bron- 


co. Nagpaputok din ng pitong rock- 
et. Sinundan ito ng pagdating ng 
isang helikopter na nagbabalak 
maglapag ng mga suplay at haku- 
tin ang mga kaswalti ng kaaway. 
Pero pinaputukan ito ng tim ng 
BHB na nakadikit sa kampo kaya di 
uli ito nakalapag. 

Hunyo 13. Muling pumwesto sa 
dalawang burol ang mga isnayper 
ng BHB. Bandang alas-11 ng uma- 
ga ay dumating uli ang Bronco, ka- 
sabay ang isang helikopter. Muling 
naghulog ang mga ito ng walong 
bomba. Nakalapag na ang helikop- 
ter, nakuha ang mga kaswalti at 
nagbagsak ng suplay para sa mga 
kaaway. 

Hunyo 14. Dakong takipsilim, 
napalaban ang isang tim ng is- 
nayper sa isang burol. Namatay di- 
to ang isang Pulang mandirigma. 
Tinangka ng kaaway na gamiting 
pain ang kanyang bangkay. Hindi 
na ito nakuha ng kaaway. Bandang 
7:30 ng gabi, dumating uli ang 
eroplanong Bronco na naghulog ng 
15 bomba at nagpaulan ng mara- 
ming rocket sa paligid. 

Hunyo 18. Dahil sa kagyat 
nang pangangailangan sa mga sup- 
lay, sinadya ng isang tim ng BHB 
ang imbakan sa isang sulok ng 
kampong hawak ng kaaway ban- 
dang alas-10 ng umaga. Nagkaroon 
uli ng labanan sa kalapit at, muli, 
dumating ang helikopter ng kaaway 
para sumaklolo sa mga pwersa nila. 
Nagpaputok ito ng ilang bala ng 
81mm mortar. Umatras ang tim ng 
BHB. 

Hunyo 19. Nagtipon ng isang 
platun ng BHB para muling mangu- 
ha ng mga suplay sa kampong ha- 
wak ng kaaway. Nakakita sila ng 
mga kaaway sa daan at muling na- 
palaban. Inabot nang mula alas-10 
ng umaga hanggang alas-2 ng ha- 
pon ang labanan. Isang Pulang 
mandirigma ang nagtamo ng minor 
sa sugat. Sa dami ng kaswalti ng 

kaaway, napwersa silang umatras. 
Itinuloy ng platun ng BHB ang 
pagkuha ng mga suplay. 

Hunyo 20. Napag-alaman ng 
mga mandirigma na paatras na 
ang kaaway mula sa erya ng ope- 
rasyon. Ang platun na nanguha ng 
mga suplay ay pumwesto uli sa 
madaraanan ng mga kaaway para 
ambusin ang mga tropang sumu- 
sundo na ng mga kaswalti at pa- 
paatras na. Buntot na lamang ng 
kolum ng kaaway ang nakita nila. 
Pinagpasyahang huwag na itong 
birahin. 

Tinataya ng ABC-BHB na hindi 
bababa sa 15 ang napatay nilang 
kaaway sa sampung labanan na 
naganap sa saklaw ng tatlong ma- 
tataas ng bundok at limang baryo 
sa hangganan. Sa loob ng 12 
araw, matatag na nilabanan at bi- 
nigo ng ilampung Pulang mandi- 
rigma ang mahigit 500 kaaway na 
suportado pa ng mga sasakyang 
panghimpapawid at pambomba. 

Liban sa isang kasamang nag- 
alay ng buhay, ang tanging naku- 
ha ng kaaway ay isang M14, isang 
buckshot, 2 pistola at mga gamit 
kusina at pang-upisina sa napasok 
nilang kampo. 

Kahit lumalim ang mga mata 
sa pagod at puyat sa sunud-sunod 
na labanan, sa buong panahon na- 
natiling mataas ang moral ng la- 
hat ng Pulang mandirigma roon. 
Mahusay nilang namantine ang gi- 
ting at diwang mapanlaban. Na- 
ging mapangahas at mapanlikha 
sila sa paggamit ng taktika at tek- 
nika sa pakikihamok. Naging ma- 
husay sa kabuuan ang pagdadala 
ng kumand at koordinasyon ng 
maliliit at kalat na yunit na ipina- 
kat sa matatarik na bundok at ma- 
hihirap na tereyn na saklaw ng la- 
banan. Muling ipinamalas ng mga 
Pulang mandirigma roon na hindi 
magagapi ang hukbong bayan ng 
bulok na reaksyunaryong hukbo. [EB 

70 armas nasamsam ng BHB 
sa buwan ng Hunyo 


ng Bagong Hukbong Bayan (BHB) nitong buwan ng Hunyo mu- 


H indi bababa sa pitumpung (70) armas ang nadagdag sa arsenal 


la sa mga taktikal na opensibang inilunsad nito laban sa mga 
tropa ng rehimeng US-Arroyo sa iba't ibang bahagi ng bansa. Ang pi- 
nakahuling nadagdag ay bunga ng matatagumpay na operasyon sa Bu- 
kidnon, North Cotabato at Western Samar. Nasa ibaba ang ilang deta- 
lye ng naturang mga taktikal na opensiba. 


Bago ito, batay sa pagtatala 
ng Ang Bayan, may naunang 37 
iba't ibang kalibreng armas na na- 
kumpiska ng mga yunit ng BHB sa 
buwan lamang ng Hunyo sa rehi- 
yon ng Ilocos-Cordillera. Tatlum- 
pung (30) armas ang nakumpiska 
sa pagsalakay sa de- 
tatsment ng Philip- 
pine Army sa Tiempo, 
Tubo, Abra (Hunyo 
3): at pito, sa am- 
bus sa Bessang Pass, 
Cervantes, Ilocos Sur 
(Hunyo 13). 

Malinaw sa mga 
tagumpay na ito na 
hungkag ang ipina- 
mamarali kamakailan 
lamang ng mga pro- 
pagandista ng rehimen na uma- 
no'y humihina at patuloy na naba- 
bawasan ang hanay ng rebolusyo- 
naryong hukbong bayan. 


24 na armas, nasamsam sa reyd 
ng BHB sa North Cotabato 

Dalawamput-apat na iba't 
ibang kalibreng armas ang nasam- 
sam ng pinagsanib na mga pwersa 
ng Magtanggol Roque Command, 
Herminio Alfonso Command at Ka 
Paking Guimbaolibot Red Partisan 
Brigade ng Bagong Hukbong Ba- 
yan (BHB) sa ginawang reyd sa is- 
tasyon ng Philippine National Po- 
lice (PNP) sa Magpet, North Cota- 
bato noong alas-6 ng gabi ng 
Hunyo 26. 


Maluwag na nakapasok ang 
mga Pulang mandirigma sa ista- 
syon ng pulis gamit ang taktikang 
panlalansi. Nagkunwari silang mga 
pulis na may dalang bilanggo. La- 
king gulat na lamang ng mga pu- 
lis nang magsibabaan sa dalang 

: sasakyan ang iba 
pang Pulang mandi- 
rigma. Hindi na sila 
nakapanlaban. 

Sa isang paha- 
yag, sinabi ni Rigo- 
berto Sanchez, taga- 
pagsalita ng Merardo 
Arce Command (MAC) 
ng 58” BHB-Southern 
Mindanao Region na 
ang reyd ay patunay 
ng patuloy na pag- 
husay ng kakayahan sa paniktik at 
operasyon ng BHB. Susi rito ang 
suporta ng mamamayan na nagbi- 
gay ng mahahalagang imporma- 
syon at tulong. 

Mariing sampal din ang reyd 
kay Gob. Emmanuel Piñol ng North 
Cotabato at kapatid niyang si 
Efren Piñol na alkalde ng Magpet. 
Anang MAC, nararapat lamang pa- 
rusahan ang sabwatang Pifol-AFP 
dahil sa kanilang paniniil sa ma- 
mamayan ng prubinsya sa pama- 
magitan ng sapilitang pagpapala- 
wak ng mga dambuhalang korpo- 
rasyong agribisnes, pagbubuo ng 
mga grupong paramilitar at papa- 
tinding mga operasyon nito upang 
palawigin ang kanilang anti-ma- 

mamayang paghahari. 


Scout Rangers, dinisarmahan sa Bukidnon 

Lubos na nasorpresa at hindi na nakalaban ang da- 
lawang tropa ng Scout Rangers na nagsisilbing gwar- 
dya ng isang poultry farm sa Dalwangan, Malaybalay, 
Bukidnon nang lusubin ito ng isang pinaliit na platun 
ng Rexan Perez Command ng BHB noong Hunyo 30. 
Pag-aari ng isang malaking negosyante ang naturang 
manukan. 

Ayon sa ulat ni Ka Cesar Renerio, upisyal na taga- 
pagsalita ng BHB-North Central Mindanao, nasamsam 
sa reyd ang tatlong M16, tatlong M203 grenade 
launcher, isang KV submachinegun, isang pares ng 
night vision goggles, isang portable global positioning 
system (GPS) receiver at isang base radio. Dahil sa wa- 
la namang utang na dugo sa mamamayan, pinakawa- 


lan ng BHB ang dalawang bayarang militar. 

Matagal nang nakaatras ang mga mandirigma ba- 
go dumating ang mga panaklolong pwersa ng 4th ID 
na may kasabay na dalawang MG-520 helicopter gun- 
ship mula sa Cagayan de Oro City. 


2 riple, nasamsam sa ambus sa Samar 

Isang M16 at isang M14 ang nakumpiska ng Ba- 
gong Hukbong Bayan (BHB) nang ambusin nito ang 
mga elemento ng 81st Recon Coy na lulan ng isang sa- 
sakyan sa Barangay Balante, Basey, Samar noong Hun- 
yo 28. Limang sundalo ang namatay sa ambus. Sa ka- 
sawiang palad, namatay din ang asawa ng isang sun- 
dalo na sumama sa sasakyan. Ligtas na nakaatras ang 
mga gerilya at huli na ang pagdating ng dalawang he- 
likopter na Huey na ipinadala para tugisin ang mga 
Pulang mandirigma. ABI 


Militarisasyon sa Andap Valley, Surigao del Sur 


Ang katotohanan sa likod ng Oplan Nazareth 


ng Armed Forces of the Philippines (AFP) ang Oplan Nazareth, 
isang malaking kontra-rebolusyonaryong kampanyang militar sa 
Andap Valley ng Surigao del Sur. Di bababa sa apat na batalyon ng Phil- 
ippine Army at isang kumpanya ng Scout Rangers ang sumuyod sa mga 
bulubunduking bahagi ng mga bayan ng Lianga, San Agustin, Marihatag, 


M ula katapusan ng Abril hanggang kalagitnaan ng Mayo, inilunsad 


Cagwait, Tago at San Manuel. 


Andap Valley 


Layunin ng Oplan Nazareth ang 
supilin ang rebolusyonaryong pag- 
laban ng mamamayan at gapiin ang 
Bagong Hukbong Bayan (BHB) sa 
lugar at bigyang-daan ang opera- 
syon ng malalaking komprador at 
kapitalistang dayuhan sa pagmimi- 
na at pagtotroso. 

Bilang paghahanda sa malawa- 
kang kampanyang militar, isang 
“probing operation” ang inilunsad 
ng 58th IB noong huling bahagi ng 
2004 upang tantyahin umano ang 
lakas ng BHB sa lugar. Nagtamo 
ang mga pwersa ng AFP ng mga 
kaswalti nang isnaypin sila ng mga 
mandirigma ng BHB-Pulang Diwata 
Command (BHB-PDC) noong Dis- 
yembre 16 malapit sa Sabang River, 
Marihatag. 

Sinundan ito ng mas malaking 
operasyon noong Marso 27 kung 
saan apat na kolum ng 58th IB ang 
inilarga ng kaaway sa lugar. Inam- 
bus ng isang tim ng BHB-PDC ang 
isang kolum noong Abril 3 sa Km. 
23, Marihatag. Isang sundalo ang 
namatay at anim ang nasugatan. 
Isang M16, isang pares ng night vi- 

sion goggles at isang rifle scope ang nasamsam mula 
sa kaaway sa taktikal na opensibang ito. 

Sa ilalim ng direktang pamumuno ng 4th ID, iba- 
yo pang pinalawak ang mga operasyong militar mula 
Abril 28 hanggang Mayo 15. Dalawang batalyon ng 
Special Forces ang nagsagawa ng operasyon, bukod pa 
sa 36th at 58th IB, 42nd Deep Reconnaissance Coy at 
Scout Ranger Coy Class 158-04. Gumamit din sila ng 
mga OV-10 Bronco bomber plane, MG-520 helicopter 
gunship at 105mm at 155mm artillery gun. 

Mula Mayo 2 hanggang Mayo 12, apat na beses na 
hinaras ng BHB ang mga tropa ng AFP. Sa bawat pag- 
kakataon, bukod sa mga pinsalang idinulot ng is- 


nayping, nagtamo ng dagdag na kaswalti ang mga ka- 
away nang dahil sa sobrang pagkakataranta ay sila-si- 
la na ang nagkakabarilan. Noong Mayo 2, bukod sa da- 
lawang tropa ng kaaway na napatay sa isnayping ng 
BHB sa Sabang River, lima pa ang napatay nang mag- 
kagulo at pinaputukan nila ang isa't isa. Pinakamala- 
king kaswalti ang tinamo ng AFP noong Mayo 5 sa 
Bell-John Spar, San Agustin kung saan di bababa sa 
47 ang napatay na sundalo. Bukod sa isang tinyente 
at isang radioman na kaagad napatay sa muling pag- 
isnayp ng BHB, 45 pang tropa ng kaaway ang napatay 
at may di pa mabilang na nasugatan nang sila-sila na 
ang magkabarilan. 


Bakit pinag-iinitan ang Andap Valley? 


ng Andap Valley na masagana sa likas na yaman ay kabilang sa 
malalawak na lugar sa bansa na ibinukas ng rehimeng US-Arroyo 
para sa malalaking operasyong dayuhan at kumprador sa pagmimina 
at pagtotroso. Ang inilulunsad ng AFP na malalaking operasyong mi- 
litar sa lugar ay may layong bigyang-daan at proteksyunan ang mga 


pagtotroso sa Andap Valley ang 
paniniwala nitong malakas ang 
pwersa ng BHB at malawak ang 
rebolusyonaryong baseng masa 
roon. Para sa AFP, palatandaan 


kumpanyang nagmimina at nagtotroso rito. 


Mahigit 20 taon nang may 
malaking interes ang mga dambu- 
halang kumpanya sa pagmimina 
sa Andap Valley. Noong 1980, na- 
kakuha ng 6,000-ektaryang kun- 
sesyon ang Benguet Corp. para 
magmina ng karbon sa mga bayan 
ng Lianga, San Agustin, Mariha- 
tag at San Miguel. Pero napili- 
tang isuspindi ng Benguet Corp. 
ang proyekto noong 1984 dahil 
sa pagtutol ng rebolusyonaryong 
kilusan sa lugar. 

Bunsod ng pagtitibay ng Kor- 
te Suprema sa Mining Act of 1995 
nitong Enero, muling nagplano 
ang Benguet Corp. na pasimulang 
muli ang pagmimina ng karbon sa 
lugar. May nagaganap na ring ek- 
splorasyon para sa karbon ang 
Philippine Natonal Oil Co. sa pru- 
binsya. Naaprubahan na rin ang 
Mineral Production Sharing 
Agreement ng Hinatuan Mining 
Corporation para magmina ng 
nickel sa 2,426.51 ektarya sa Hi- 
natuan, Surigao del Sur. 

Sa pagtotroso naman, may li- 

mang aktibong Timber Licensing 
Agreement sa rehiyon ng Caraga 
na sumasaklaw ng 236,288 ektar- 
ya. Ang tatlong pinakamalalaking 
kumpanyang may hawak ng TLA 
sa Caraga—ang Sudecor ng pa- 
milyang Puyat, ang Artimco ng 
pamilyang San Victor at ang Pi- 
cop Resources Inc. ng pamilyang 
Bernardino—ay pawang nasa Su- 
rigao del Sur. 

Sa laki ng inaasahang kita ng 
rehimeng Arroyo sa pagmimina at 
pagtotroso, nagbubulag-bulagan 
ito sa pandarambong ng mga da- 
yuhan at kumprador sa mga likas 
na yaman ng bansa at sa tiyak na 
kapinsalaang idudulot nito sa ka- 
likasan at sa buhay at kabuhayan 
ng mamamayan sa lugar. Ang mga 
lugar tulad ng Andap Valley na 
ibinukas sa pandarambong ng 
mga likas na yaman ang siya nga- 
yong sinisibasib ng malulupit na 
operasyong militar. 

Itinuturing ng AFP na pinaka- 
malaking sagka sa pagpapatuloy 
ng malawakang pagmimina at 


nito ang pagdalo ng libu-libong 
katao sa selebrasyon ng ika-38 
anibersaryo ng Partido noong Dis- 
yembre 2003; ang malaking pag- 
titipon doon ng mahigit 50 kaga- 
wad ng midya, mga upisyal ng 
National Democratic Front-Minda- 
nao at ilang kilalang pulitiko no- 
ong Enero 2004 na nilahukan ng 
aabot sa 2,000 mamamayan; at 
ang pagdiriwang ng anibersaryo 
ng NDF noong Abril 2004 na dina- 
luhan din ng libu-libong katao. 
Dagdag dito, dumanas ng ma- 
lalaking pagkatalo ang AFP sa ka- 
may ng BHB sa gitna ng pagraga- 
sa ng Oplan Lambat Bitag II sa 
Surigao del Sur. Aabot sa 52 sun- 
dalo ang namatay sa ambus ng 
BHB sa Aras-asan, Cagwait noong 
Pebrero 1992 at 60 ang kaswalti 
ng kaaway sa taktikal na opensi- 
ba sa Lindoy, Tago noong huling 
bahagi ng dekada 1980. Napili- 
tang magsilikas ang libu-libong 
mamamayan mula sa kabundukan 
bunga ng malawakang pambo- 
bomba at iba pang paglabag sa 
karapatang-tao sa lugar. ABI 


Sa laki ng galit ng mga sundalo, mga walang kala- 
ban-labang sibilyan ang kanilang pinagbalingan. Ma- 
tapos mamatayan ang kaaway ng pitong tropa noong 
Mayo 2 sa Sabang River, walang habas silang nagpa- 
putok sa kabahayan at nagsunog pa ng limang bahay 
ng masa sa lugar na pinaglabanan. 

Matapos din magtamo ng malaking kaswalti ang 
AFP noong Mayo 5 sa Bell-John Spar, anim na araw ni- 
lang pinagbobomba ang Andap Valley. 

Noon namang Mayo 12, isang sibilyang nagnga- 
ngalang Jessie Bacasmas ang basta na lamang binaril 
ng mga sundalo sa Km. 9 habang papasakay sa trak na 
nagdadala ng mga bakwit patungong Diatagon. Bago 
ito, tatlong grupo ng mga tropa ng kaaway sa Winford 
Line, San Miguel ang inisnayp ng BHB kung saan da- 
lawang sundao ang namatay. Tulad ng dati, nagkaba- 
rilan muli ang mga tropa, na nagdulot ng di mabilang 
na dagdag na pinsala sa kanilang hanay. 

Sa kabuuan, pitong magsasaka ang arbitraryong 
inaresto, anim na bahay ang sinunog, apat na sibilyan 
ang dinukot at hindi pa natatagpuan at mahigit 3,000 
residente mula sa anim na munisipalidad ang napili- 
tang lumikas. Mahigit isandaang pamilya rin ang na- 
siraan ng bahay, pananim at ari-arian bunga ng pam- 
bobomba at istraping ng kaaway. Marami pang ibang 
sibilyan ang tinortyur, pinilit maggiya at hinaras. 

Ang tanging natamo ng kaaway ay ang pagkaka- 
diskubre nila noong Mayo 11 sa kwebang pinagtatagu- 
an ng BHB-PDC ng mga eksplosibo, mga kagamitan sa 
ordnans at ilang baril na sira na nakatakdang kumpu- 
nihin. Sa kabila ng laki at lawak ng operasyong mili- 
tar, wala ni isang gerilya ng BHB ang napatay. Bag- 
kus, ang AFP ang nagtamo ng malalaking kaswalti. 

Bigo ang Oplan Nazareth, unang-una na dahil sa 
malawak at malakas na suporta ng mamamayan sa re- 
bolusyonaryong kilusan. Hindi rin kailanman magtata- 
gumpay ang anumang operasyon ng kaaway na walang 
ibang layunin kundi sagasaan ang interes ng mama- 
mayan. 

May tunguhin ding mabigo ang ganitong mga ope- 
rasyon ng kaaway, dahil na rin sa kabulukan at mati- 
tingkad na internal na kahinaan ng AFP, kabilang na 
ang matinding korapsyon na dahilan ng mahinang ga- 
waing paniktik, mahinang gamit sa komunikasyon at 
kakulangan ng suplay na nagdudulot ng mababang 
moral. 

Inaasahan ng BHB at ng mga rebolusyonaryong 
pwersa sa Surigao del Sur na may susunod pang mas 
matinding yugto ang Oplan Nazareth. Sa mahabang 
kasaysayan ng kagitingan at katatagan ng mga Pulang 
mandirigma, mga rebolusyonaryong pwersa at baseng 
masa sa lugar, tiyak na muling magagapi ang AFP sa 
muling pagsalakay ng mga bulok na pwersa nito. W 

Bb NY S 


luya o TEAM N 
Al Emavt P 


Kumperensya 

ng rebolusyonaryong 
kilusang kabataan- 
estudyante 

sa Mindanao, idinaos 


atagumpay na naidaos ang kumperensya ng 
JM isaatusnayong kilusan ng kabataan-es- 

tudyante (RKKE) sa Mindanao sa isang lugar 
sa sentral na bahagi ng isla noong Mayo 10-17. Di- 
naluhan ito ng 22 kinatawan ng RKKE mula sa li- 
mang rehiyon ng isla, istap ng Komisyon ng Partido 
sa Mindanao at mga kagawad ng pambansang kawa- 
nihan ng Partido sa kabataan-estudyante. 

Tinalakay sa kumperensya ang mga tagumpay at 
mahahalagang usaping kinakaharap ng Partido 
hinggil sa pagsusulong ng RKKE sa Mindanao at pi- 
nagtibay ang mga hakbangin upang ibayong mapa- 
sigla ang pagsusulong nito. 

Lumitaw sa pagtatasa na nakalatag na ang RKKE 
sa 125 mayor at estratehikong paaralan sa isla. Nai- 
tayo rito ang mga rebolusyonaryong organisasyong 
masa ng kabataan-estudyante na may ilang libong 
kasapi at may baseng masang aabot sa ilampungli- 

bo. Marami-rami sa mga paaralang 
ito ang mahusay na nakonsolida, 
sustenidong nakikilusan at mahig- 
pit na nahahawakan ang mahahala- 
gang organisasyong pampaaralan. 

Hindi lamang mga kolehiyo at 
unibersidad ang nasasaklawan ng 
RKKE sa Mindanao. Saklaw din ma- 
ging ang malalaking hayskul at ang 
ilang komunidad ng maralitang 
lungsod. 

Bagamat kakaunti pa lamang 
ang pinamumunuang mga organi- 
sasyon kung ihahambing sa popu- 
lasyon ng mga estudyante, epekti- 
bong nakapapamuno ang mga re- 
bolusyonaryong pwersa sa matata- 
gumpay na pakikibaka ng mga ka- 
bataan-estudyante hinggil sa mga 
mayor at malalaking isyu sa paara- 
lan kung saan libu-libong estud- 
yante ang nabiyayaan. Halimbawa, 
sa sama-samang pagkilos laban sa 
pagtataas ng matrikula sa ilang pa- 
aralan, naibaba mula 15-20% tu- 
ngong 6-10% ang tantos ng pagta- 
as. May mga napigilang paniningil 
ng hindi makatarungang miscella- 
neous fees (samutsaring bayarin) 
at iba pang bayarin at sa ilang 
pagkakataon ay naibalik sa mga es- 
tudyante ang perang kinolekta. 
Mayroon ding nasagkaang di-maka- 
tarungang mga patakaran. Hindi 
lamang mga estudyante ang nabi- 
yayaan sa mga naipagtagumpay na 
mga pakikibaka, kundi maging mga 
guro at mga kawani ng paaralan. 

Napangalagaan din ang karapa- 
tan ng mga estudyante sa pagtata- 

P- fi A 
O 


yo at pagpapatakbo ng kanilang 
mga konseho at pahayagan. Mara- 
mi-raming aktibistang masa ang 
nanalo sa mga eleksyon para sa 
konseho ng mga estudyante, at sa 
maraming pagkakataon ay napaka- 
laki ng lamang nila sa kanilang 
mga kalaban. 

Maging sa ilang paaralang su- 
musupil sa mga kalayaan ng mga 
mag-aaral, nakapapamuno at naka- 
kikilos nang lihim at hayag ang 
mga pwersa ng RKKE sa isla. Malik- 
hain at militante nilang naigigiit 
ang mga akademiko at demokrati- 
kong karapatan ng mga mag-aaral. 

Ang RKKE sa Mindanao ay nana- 
natiling nasa unahan sa pagsusu- 
long sa mga karapatan at kagali- 
ngan ng mga estudyante at sa inte- 
res ng kabataan sa mga komunidad 
ng maralitang lunsod. 

Sa pagsusulong ng mga multi- 
sektoral at pambansang isyu, kasa- 
ma rin sa mga nangungunang 
pwersa ang mga elemento ng RKKE 
at impluwensyadong masa ng kaba- 
taan. Daan-daan, at sa ilang pag- 
kakataon libu-libo, ang napakikilos 
sa mga pakikibakang ito. Sa naka- 
raang elektoral na pakikibaka, libu- 
libong kabataan ang naorganisa at 
napakilos. Mahigpit silang naka- 
ugnay sa mga pakikibaka ng ma- 
sang manggagawa, malaproletarya- 
do, magsasaka at iba pang mga pi- 
nagsasamantalahan at inaaping 
sektor. 

Masigasig din ang mga pwersa 
ng RKKE sa gawaing propaganda at 


edukasyon. Militante nilang naipa- 
lalaganap ang pambansa-demokra- 
tikong linya sa mga paaralan at 
lansangan sa panahon ng mga de- 
monstrasyon, rali, piket at iba 
pang aksyong masa. 

Marami-rami na ring kabataang 
aktibista mula sa kalunsuran ang 
umanib na sa BHB at sa kilusang 
magsasaka sa kanayunan. Nakaaasa 
na sa sarili ang rebolusyonaryong 
kilusan sa Mindanao sa pagpapada- 
la ng mga kadre at aktibistang ka- 
bataan sa kanayunan. Malaki ang 
naitutulong ng mga ito sa iba't 
ibang rebolusyonaryong gawain ng 
BHB at ng mga larangang gerilya. 
Sa loob ng lumipas na tatlong ta- 
on, mahigit 60 na ang kabataan 
mula sa kalunsuran ang umanib sa 
BHB. Maliban pa ito sa mahigit 160 
na sumanib nang ilang buwan 
upang tumulong sa mga rebolusyu- 
naryong gawain sa kanayunan at 
magpalalim ng kanilang pag-unawa 
sa demokratikong rebolusyon ng 
bayan. 

Ipinasya ng kumperensya na 
maglunsad ng ibayong pagsisikap 
para palawakin at palakasin ang 
Kabataang Makabayan at organisa- 
syon ng Partido sa lahat ng mga 
mayor at malaking paaralan, pala- 
wakin ang mga ligal na progresibo 
at tradisyunal na organisasyong 
pampaaralan, pasiglahin ang mga 
lokal at sektoral na mga pakikibaka 
na mahigpit na ginagabayan ng 
pambansa-demokratikong linya at 
pasiglahin ang sustenidong eduka- 
syong pampulitika sa hanay ng 
mga hawak at impluwensyadong 
organisasyong masa, palakasin pa 
ang tuloy-tuloy na pag-uugnay ng 
pakikibaka ng RKKE sa mga pakiki- 
baka ng batayang masa, at parami- 
hin pa ang bilang ng kabataang 
umaanib sa BHB. Dagdag pa, may 
kapasyahan ding saklawin ang mas 
maraming malalaking hayskul at 
mas malaking bilang ng kabataan 
sa mga komunidad ng maralitang 
lunsod. [AB] 

Fraiz PANANALANTA NG PASISTANG ESTADO 


Duguan ang mga kamay ni 
Palparan sa Eastern Visayas 


tang-tao sa Eastern Visayas (EV) mula nang maitalaga rito si Brig. 


D ahil sa ibayong pagdami at pagtindi ng mga paglabag sa karapa- 


Gen. Jovito Palparan bilang bagong hepe ng 8th ID, itinulak ng 12 
kongresista sa rehiyon ang pag-iimbestiga nito sa kongreso. Nagharap sa 
kongreso noong Mayo 31 ang ilang biktima at kanilang mga kapamilya, 
ilang kongresista at ang mga kilalang berdugo at pasista sa EV tulad ni- 
na Brig. Gen. Jovito Palparan, PNP Chief Supt. Dionisio Coloma, Col. Ma- 


nuelito Usi at Col. Bernard de Luna. 


Sa pagdinig sa kongreso, ipina- 
hayag ni Alex Lagunzad, pangkala- 
hatang kalihim ng Katungod-Sini- 
rangang Bisayas (Katungod-SB) na 
may naitalang 199 kaso ng iba't 
ibang paglabag sa karapatang-tao 
sa EV sa loob lamang ng 86 na araw 
mula nang mamuno si Palparan sa 
8th ID noong Pebrero 10. May 22 
kaso ng pagsalbeyds sa panahong 
ito (katumbas ng lima bawat bu- 
wan) at 20 kaso ng pagdukot. May- 
roon ding 36 na biktima ng istra- 
ping, pambobomba at walang ha- 
bas na pagpapaputok, 13 biktima 
ng tortyur, 16 na biktima ng pam- 
bubugbog at arbitraryong pang-aa- 
resto at 17 biktima ng arbitraryong 
pagkakakulong. Sa panahong iyon 
ay umaabot na sa 979 ang biktima 
ng sapilitang pagpapalikas sa 21 
komunidad sa mga bayan ng Calbi- 
ga, Tarangan, Motiong, Jiabong, 
Catbalogan at Paranas, lahat sa 
prubinsya ng Samar. 

Ang kabuuang bilang ng mga 
naitalang paglabag sa karapatang- 
tao sa loob lamang ng kulang-ku- 
lang tatlong buwang panunungku- 
lan ni Palparan ay di hamak na ma- 
laki kumpara sa 94 kasong naitala 
sa buong 2004. 

Mga testimonya. Tumestigo si 
Amelia Dacut hinggil sa pamamaril 
at pagpatay ng militar sa kanyang 
asawang si Atty. Felidito Dacut, 
abugado ng Katungod-SB. Listo si 

Chief Supt. Coloma sa pagtanggi na 
militar ang pumatay kay Attorney 
Dacut. 

Nagbigay naman 
ng testimonya sina 
Alden Ambida na 
provincial coordina- 
tor ng Bayan Muna 
sa Eastern Samar, 
Dario Tomada na ta- 
gapangulo ng Al- 
yansa sa mga Mag- 
uuma alang sa Re- 
porma sa Yuta (AL- 
MARYU), Filomeno 
Salazar, Jr. na taga- 
pangulo ng Katu- 
ngod sa prubinsya ng Leyte, at si 
Alex Lagunzad. Ang apat na upisyal 
na ito ng magkakaibang ligal na or- 
ganisasyon sa EV ay naging biktima 
ng magkakasunod na tangkang pa- 
mamaslang ng militar sa utos ni 
Palparan. 

Si Ambida ay binaril noong 
Abril 9 sa Borongan, Eastern Sa- 
mar. Nagtamo siya ng apat na tama 
ng bala. 

Si Tomada naman ay pinunta- 
han sa kanyang bahay sa Leyte ni- 
tong Mayo 6 ng nakamotorsiklo at 
armadong mga lalaki. Nang luma- 
bas ang bayaw ni Tomada sa bahay, 
ito ang napagkamalang target at 
binaril. 

Pinuntahan naman ng mga ar- 
madong lalaki si Salazar sa kani- 


lang bahay nitong Mayo 4. Napigi- 
lan ang pagpasok ng mga operati- 
ba sa kanilang bahay at nagsitakas 
ang mga ito nang dumating ang 
mga pulis na maagap na hiningan 
ni Salazar ng saklolo. 

Si Lagunzad naman ay sinun- 
dan ng mga armadong operatiba ng 
militar. Babarilin na sana siya su- 
balit hindi ito natuloy dahil sa da- 
mi ng taong nakapaligid sa kanya. 

Ayon din kay Lagunzad, pati 
post office box ng Katungod-SB ay 
binabantayan ng militar “araw- 
araw at oras-oras” para matiktikan 
ang mga kasapi ng organisasyon na 
kumukuha ng mga sulat. Dagdag pa 
niya, ilang araw ba- 
go patayin si Attor- 
ney Dacut, may na- 
huli ang mga pulis 
na tatlong militar 
na umaali-aligid sa 
kanilang upisina. 

Iniulat naman ni 
Concepcion de Lu- 
na, bokal ng prubin- 
sya ng Samar at de- 
puty secretary gene- 
ral ng Bayan Muna 
sa EV ang kampanya 
ng militar para markahan siya sa 
publiko. Ayon kay de Luna, nagpa- 
patawag ng mga pulong ang militar 
sa mga barangay, at dito'y sinasabi 
na manloloko at di mapagkakatiwa- 
laan si de Luna dahil tagasuporta 
umano siya ng BHB. Ayon kay de 
Luna, ganito ring kampanya ng 
pagmamarka sa target, na idinara- 
an sa pinatatawag ng militar na 
mga pulong-bayan, ang pinag-um- 
pisahan ng pagpatay kina Eden 
Marcellana, pangkalahatang kali- 
him ng Karapatan-Southern Taga- 
log at Vice Mayor Juvy Magsino ng 
Naujan, Oriental Mindoro. Ang ga- 
nitong paraan ng pagtatarget ay 
naging kalakaran ng militar noong 
nakadestino pa roon si Palparan. 
Ayon din kay de Luna, “kung pati 

mga lokal na upisyal ng gubyerno 
ay pinagbabantaan ng militar, ano 
pa kaya ang mangyayari sa ordinar- 
yong mamamayan?” 

Matapang namang hinarap ng 
asawa ni Jovito Velasco (isang bik- 
tima ng pagdukot) at anak ni Pa- 
tricio Abalos (biktima rin ng pag- 
dukot) ang mga pasista sa pagdinig 
at ipinahayag ang kanilang testi- 
monya. (Tingnan ang kaugnay na 
artikulo) 

Pagtatatwa, kasinungalingan. 
Walang kahihiyan ang pagtanggi at 
pagsisinungaling ni Palparan at ng 
mga kasamahan niyang pasista sa 
mga testimonya at akusasyon. Ma- 
tapang ang apog ni Palparan na sa- 
bihing wala namang nagpapatunay 
sa personal niyang partisipasyon o 
ng kanyang mga tauhan sa mga kri- 
men gayong sa umpisa pa lamang 
ng kanyang pagkakatalaga bilang 
kumander ng 8th ID ay ipinahayag 
na niya sa radyo sa Tacloban City 
ang brutal niyang plano ng pagdu- 
kot sa piling mga tao at pagdurog 
sa ligal na mga organisasyon. 
(Tingnan isyung Mayo 21, 2005 ng 
AB) 

Kahit naibrodkas sa buong EV 
ang mga pahayag ni Palparan hing- 
gil sa pagpapatigil sa mga demons- 
trasyon ng mga ligal na organisa- 
syon laban sa gubyerno, itinatwa 
pa rin ito ni Palparan sa pagdinig 
ng Kongreso. Ang BHB raw ang si- 
nabi niyang dudurugin at hindi ang 
mga ligal na organisasyon o mga 
ordinaryong mamamayan. Subalit 
pinabubulaanan ito ng humaha- 
bang listahan ng mga paglabag sa 
karapatang-tao ng mga upisyal at 
myembro ng mga ligal na organisa- 
syon at mga karaniwang mamama- 
yan ng EV. Walang saysay ang kasi- 
nungalingan ni Palparan. Nakabo- 
net man o hindi ang mga mamama- 
tay-taong idinidispatsa niya, alam 
na alam ng mamamayan sa EV na 
mga tauhan sila ni Palparan. ABI 

PANANALANTA NG PASISTANG ESTADO 


Sukdulang karahasan 


yon kay Elena, asawa ng dinukot na si Jovito Velasco, noong 

madaling araw ng Abril 22 ay pinasok ng mga militar ang kani- 
lang bahay sa Sinantan, Calbayog City at dinakip ang kanyang asa- 
wa. Pinadapa ng mga militar si Velasco, inapakan sa ulo at tinad- 
yakan. Pinagbibintangan siyang kasapi ng BHB. Hindi sumunod si 
Elena sa utos ng mga militar na maghanap siya ng taling ipangga- 
gapos sa kanyang asawa. 

Nang makakuha ng tali ang militar, iginapos ang kanyang asawa 
at hinila palabas, muling sinipa at pinalo ng lubid. Hinalughog ng 
mga militar ang bahay para sa itinatago umanong baril ni Velasco. 
Inapak-apakan din nila ang malilinis na damit. Pagkatapos, nagpa- 
putok sila ng baril sa labas ng bahay. Sinabi nila na mga kasamahan 
ni Velasco sa BHB ang nagpaputok kaya papatayin na nila si Ve- 
lasco. Hindi natuloy ang pagbaril kay Velasco dahil niyakap siya ng 
kanyang asawa. Isinakay si Velasco sa isang multicab. Nakita ni Ele- 
na nang dalhin ang kanyang asawa sa detatsment ng militar sa Ba- 
rangay Hamorawon. Subalit ngayo'y itinatanggi ng militar na kinu- 
ha nila si Velasco. 

Matatag namang ikinwento ni Cristina, anak ng 62 anyos na si 
Patricio Abalos, kung papaano dinukot ang kanyang ama mula sa ka- 
nilang bahay sa Km. 2, Catbalogan, Samar noong gabi ng Marso 28. 
May napansin ang pamilya na pumaradang Toyota Revo sa tapat ng 
kanilang bahay at may bumabang mga lalaki. Lumabas ang maysa- 
kit na ama ni Cristina sa pag-aakalang kakilala niya ang mga duma- 
ting. Tinutukan ng baril ang matanda at hinila sa loob ng apat na 
lalaki kasabay ng pagharurot ng sasakyan sa direksyon ng bayan. Si- 
nundan pa ito ng isang motorsiklo. 

Bumalik ang mga sundalo noong Marso 31, sa pamumuno ng 
isang nagpakilalang 2Lt. Wilbert Basquiñas. Pinipigilan ng ina ni 
Cristina ang pagpasok ng mga militar sa kanilang tahanan. Subalit 
nagbanta ang mga ito na kung hindi sila papapasukin ay papatayin 
silang mag-ina. Tinutukan ng baril ang ina. Hinalughog ng mga mi- 
litar ang buong bahay at sinabi sa mag-ina na ilabas ang baril ni 
Mang Patricio kung gusto pa nila siyang makita. Nag-iwan si Bas- 
quiñas ng numero ng cellphone sa mag-ina. 

Pumunta ang mag-ina sa bahay ni Kongresman Catalino Figue- 
roa upang humingi ng tulong. Tinawagan ng kongresista ang nume- 
rong iniwan ni Basquiñas sa mag-ina, subalit pinagtawanan lamang 
siya ng pasista nang makausap ito. Matapos ito, ipinatawag ni Fi- 
gueroa si Palparan sa isang pagtitipon ng mga alkalde sa bahay ni- 
ya. Pinuntahan at kinaharap ng mag-ina ang berdugo. Pero sinabi 
lamang nito sa kanila na “Aminin mo na, misis, na NPA ang asawa 
mo, para matulungan ko kayo.” Itinanggi ni Palparan sa pagdinig ng 
Kongreso na may sinabi siyang ganito. Pinatunayan naman ni Kon- 
gresman Figueroa na sinabi nga ito ni Palparan sa mag-ina. Sige ang 
pagtanggi ng berdugo na dinukot nga nila ang matanda. ABI 


n 

Donato Continente, malaya na 


PINALAYA na nitong Hunyo 28 si Donato Continente, isa sa hina- 
tulan ng reaksyunaryong hukuman kaugnay ng pagpatay ng BHB 
noong 1989 kay Col. James Rowe, upisyal ng Joint US Military 
Advisory Group (JUSMAG). Ang JUSMAG ay isang ahensyang mili- 
tar ng US na nanghihimasok sa Pilipinas. 

Sa isang pahayag, sinabi ng PKP na habang ikinalulugod nito 
ang paglaya ni Continente, pinatampok ng kanyang matagal na 
pagkakabilanggo ang laganap na paniniil at paglabag sa karapa- 
tang-tao sa loob ng reaksyunaryong sistema ng hustisya. Pinating- 
kad din nito ang panghihimasok ng imperyalismong US maging sa 


pagpapatupad ng hustisya sa Pilipinas. 
Malaon na sanang nakalaya si Continente kung hindi lamang sa 
tuluy-tuloy na pakikialam ng US sa kanyang kaso. Labing-anim 


(16) na taon siyang jpiniit. 


Nananatili pa sa bilangguan si Juanito Itaas na kasama niyang 


nahatulan sa kaso. 


Implementasyon ng EVAT, ipinatigil ng Korte Suprema 


PANSAMANTALANG ipinatigil ng 
Korte Suprema ang implementa- 
syon ng RA 9337 o expanded valu- 
ed-added tax (EVAT) law noong 
Hulyo 1 makaraan ang 18 oras pa 
lamang na epektibidad nito. Ito 
ang tugon ng korte sa petisyong 
inihain ng mga kongresista, taga- 
suplay ng mga produktong petrol- 
yo, mga grupo ng transportasyon 
at mga progresibong partido. Idi- 
niin nila na labag sa konstitusyon 
ang pagbibigay kay Gloria Arroyo 
ng standby authority na itaas ang 
VAT mula 10% tungong 12% sa su- 


sunod na taon, at gayundin ang 
pagsisingit ng senado ng ilang 
probisyon sa batas na tanging ang 
kongreso lamang ang may karapa- 
tan. 

Bunga ng kautusang ito, napi- 
litan ang kinauukulang mga ahen- 
sya ng gubyerno na iutos ang pag- 
rolbak sa mga presyo ng mga pro- 
duktong petrolyo at ilang mga ser- 
bisyo. Gayunpaman, ang nasingil 
nang dagdag na EVAT ay hindi na 
ibabalik sa mga nakapagbayad ni- 
to at sa halip ay kukunin na ng 
gubyerno. 


Rehimeng Arroyo, sagka sa 
usapang pangkapayapaan 


MULING sinagkaan ng rehimeng 
Arroyo ang muling pagbubukas ng 
usapang pangkapayapaan sa pagi- 
tan nito at ng National Democratic 
Front nang makaisang-panig ni- 
tong baguhin ang pinag-isang 
pahayag ng dalawang peace panel 
ng NDFP at ilang kongresista 
noong Hunyo 27. 

Matapos ang mahabang usa- 
pan, unilateral na binura ng rehi- 
men mula sa pinag-isang pahayag 
ang mga isyung nais resolbahin ng 
NDFP para sa pagpapadulas ng 
usapan. Kabilang sa mga usaping 
ito ang pagtatanggal sa PKP, BHB 
at kay Jose Ma. Sison sa talaan ng 
mga “terorista,” ang pagpilit sa 
NDFP na sumuko at ang mga ban- 
tang pagpatay sa mga konsultant 
ng panel ng NDFP. 

Naganap ang pinakahuling ma- 
niobra sa panahong sumambulat 
na ang malalaking krimen ng rehi- 
men at lumalakas na ang panawa- 
gang patalsikin si Arroyo sa poder. 
Dahil dito, nagpahayag ang NDFP 
na kailangan munang patalsikin 
ng mamamayang Pilipino si Arroyo 
at ang kanyang ultra-Kanang mga 
kasapakat sa lalong madaling pa- 
nahon para mabigyang-daan ang 
muling pagbubukas ng pormal na 
usapang pangkapayapaan. 


Helikopter ng US, pinabagsak ng mga gerilyang Afghani 


NADAGDAGAN ang sakit ng ulo ang gubyernong Bush 
ng US nang pabagsakin ng mga gerilyang Afghani ang 
MH-47 Chinook helikopter sa Shurak, Asadabad sa si- 
langang prubinsya ng Kunar, Afghanistan noong Hun- 
yo 28. Napatay ang 16 sa 20 tropa ng US Navy SEALS 
(Sea, Air and Land Special Forces) na lulan ng helikop- 
ter,. 

Isa ang nailigtas habang nabihag naman ang tat- 
lo pa. Bilang ganti, pinagbobomba ng mga pwersa ng 
US ang kabundukan sa paligid. Labimpitong sibilyan 

ang napatay sa pambobomba, kabilang ang maraming 
bata. 

Ito na ang ikasiyam na helikopter ng US na napa- 
bagsak ng mga gerilyang Afghani at isa sa pinakama- 
lalaking dagok na tinamo ng mga pwersang Amerika- 
no mula nang sakupin ng US ang Afghanistan noong 
2001 

Kinikilala ng matataas na upisyal ng US Army na 
ito ang pinakamalaking dagok sa mga pwersang Ame- 
rikano sa loob lamang ng isang araw. 

Gamitin ang kapangyarihang bayan 
para patalsikin ang rehimeng Arroyo 


inihingi ng kasalukuyang sitwasyon ang iba- 
H yong sigasig sa pagtitipon ng nagkakaisang la- 

kas ng mamamayan para hambalusin at tapu- 
sin na ang bulok at kinapopootang paghaharing Arro- 
yo. Sa harap ng patuloy pa ring pangungunyapit ni 
Gloria Arroyo sa trono, umaalingawngaw ang sigaw ng 
bayan at inilulunsad ang mga malawakan at malaki- 
hang pagkilos para kagyat na wakasan na ang kasalu- 
kuyang naghaharing pangkatin. 

Tumutungo ang sitwasyon sa pagsiklab ng paniba- 
gong malawakang pag-aalsang bayan para kamtin ang 
iginigiit ng mamamayan na kagyat na pagbabago. 
Nagsisilbing napakainam na kalagayan din ito 
para sa pagpapabilis ng pagsusulong ng de- 
mokratikong rebolusyong bayan at pag- 
tungtong nito sa mga susunod na ba- 
itang ng kasalukuyang yugto ng 
digmang bayan. 

Matinding ikinagagalit 
ng mamamayan ang ipokri- 
tang pag-amin ni Arroyo na 
kanya nga ang boses ng 
babaeng nasa mga teyp ng 
Gloriagate na kumausap sa 
isang upisyal ng COME- 
LEC gayundin ang 
pilipit niyang pag- 
tangging dinaya 
nila ang resulta 
ng nakara- 
ang halalan. 
Bago pa ito, 


Bilang na ang araw ni 
Arroyo sa Palasyo 


Mga tampok sa 


isyung ito... PAHINA 3 


70 armas nasamsam 
ng BHB noong Hunyo 


malaon na ring kinasusuklaman ng mamamayan ang 
mga pabigat na patakaran sa ekonomya ng rehimeng 
Arroyo na nagbubunsod ng labis na paghihikahos at 
ang papatinding panunupil sa mga pwersang tumutu- 
tol dito. 

Sa harap ng mga ito, kabi-kabila ang mga manio- 
brang ligal at pulitikal ng rehimeng Arroyo para gulu- 
hin at pahupain ang isyu, maglubid ng higit pang mga 
kasinungalinan, lituhin at linlangin ang mamamayan, 
ikutan ang mga batas at proseso ng hustisya at sa ka- 
launa'y mapawalang-sala si Arroyo. Habang ipinupur- 
sige ng mga pwersang anti-Arroyo ang mga prosesong 

parlamentaryo kabilang ang pagsasagawa ng 
mga pampublikong imbestigasyon, tusong 
pinagsisikapang barahin o maniobrahin 
ang mga ito ng mga alipures ni Arroyo 
sa kongreso at iba 
pang instru- 

mento ng re- 
aksyunar- 
yong gub- 
yerno. 

Sa harap 
ng mga panlilin- 
lang, pagmamanio- 
bra at pagmamatigas ni 
Arroyo, nasasapul ng mamama- 
yang Pilipino ang pangangailangan para sa 
kanilang tuwirang pagkilos at paggamit sa 
kapangyarihan ng bayan upang patalsi- 
kin siya sa poder. Isinusulong ngayon 
ng iba't ibang pwersa ang lahat ng po- 


Duguan ang kamay ni 
Palparan sa Eastern 

Mga instruksyon sa paglilimbag 


1. Ang sinundang pahina, na eksaktong kopya ng pahina 1 maliban sa mas 
mapusyaw ang masthead o logo ay para sa mga gumagamit ng mimeo machine o 
naglilimbag sa paraang v-type. Idinisenyo ito para hindi madaling makasira ng istensil. 


2. Pag-print sa istensil: 
Sa print dialog, i-check ang Print as image 


Alisin ang check sa Shrink oversized pages to paper size 
I-click ang Properties 


Tiyaking naka-set sa 100% ang Scaling 


a) 

b) 

k) 

d) I-click ang Advanced 
e) 

d) Ituloy ang pag-print 


3. Hinihikayat ang mga kasama na ipaabot sa panugutan ng AB ang anumang proble- 
ma kaugnay ng paglilimbag sa pamamagitan ng v-type. Magpadala ng email sa 
angbayan@yahoo.com 


